Elisabetin silta

Elisabetin silta (unk. Erzsébet híd) on Tonavan ylittävä silta Unkarissa Budapestissa. Se on nimetty keisarinna Elisabetin (unk. Erzsébet) mukaan. Vetäytyessään toisen maailmansodan loppuvaiheissa saksalaiset pioneerit räjäyttivät vanhan vuonna 1903 rakennetun sillan. Vanhan sillan paikalle valmistui vuonna 1964 riippusilta. Uuden sillan jänneväli on 290 metriä ja kokonaispituus 380 metriä. Silta yhdistää Budan ja Pestin, ja sen Budan puoleisessa päässä on keisarinna Elisabetin patsas. Lähteet Aiheesta muualla Kuvia tai muita tiedostoja aiheesta Elisabetin silta Wikimedia Commonsissa